### APSTIPRINĀTS

Iepirkuma komisijas

2018.gada 26 .aprīļa sēdē

Protokols Nr. 1

ATKLĀTA KONKURSA

**“Pieaugušo izglītības projekta integrētās komunikācijas kampaņas**

**izstrāde un īstenošana”**

 **VIAA 2018/34\_ESF**

**NOLIKUMS**

2018

**VispārīgA informācija**

1. **Iepirkuma identifikācijas numurs**: **VIAA 2018/34\_ESF**
2. **Pasūtītāja nosaukums, adrese un rekvizīti:**

**Valsts izglītības attīstības aģentūra** (turpmāk – Pasūtītājs)

Reģistrācijas Nr.90001800413

Vaļņu iela 1, Rīga, LV-1050

Tālruņa Nr: 67814322

Faksa Nr.: 67814344

* 1. Atklātu konkursu “Pieaugušo izglītības projekta integrētās komunikācijas kampaņas izstrāde un īstenošana” (turpmāk – atklāts konkurss) organizē Valsts izglītības attīstības aģentūras Profesionālās izglītības projektu departaments (faktiskā adrese: Zigfrīda Annas Meierovica bulvāris 16-1 (5.stāvs), Rīga, LV - 1050).
	2. Kontaktpersona par atklāta konkursa norisi: Valsts izglītības attīstības aģentūras Profesionālās izglītības projektu departamenta Pieaugušo izglītības pārvaldības nodaļas projekta vadītāja Agnese Rone, t.: 67854760, e-pasts: Agnese.Rone@viaa.gov.lv.
	3. Kontaktpersona par Tehnisko specifikāciju: Valsts izglītības attīstības aģentūras Komunikācijas un programmu publicitātes nodaļas vadītāja Inita Blačforda,

t.: 67785437, e-pasts: Inita.Blacforda@viaa.gov.lv.

1. **Pretendents:** piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
2. **Iepirkuma procedūra**

Atklāts konkurss saskaņā ar Publisko iepirkumu likuma 8. panta pirmās daļas 1. punktu.

1. **Iepirkuma priekšmets**
	1. Iepirkuma priekšmets ir integrētās komunikācijas kampaņas izstrāde un īstenošanaar mērķi informēt un uzrunāt projekta “Nodarbināto personu profesionālās kompetences pilnveide” mērķa auditoriju(turpmāk – Pakalpojums) saskaņā ar Tehniskajā specifikācijā noteiktajām prasībām (turpmāk – Tehniskā specifikācija) Eiropas Savienības fondu darbības programmas “Izaugsme un nodarbinātība” 8.4.1.specifiskā atbalsta mērķa “Pilnveidot nodarbināto personu profesionālo kompetenci” Eiropas Sociālā fonda projekta “Nodarbināto personu profesionālās kompetences pilnveide” (vienošanās Nr. 8.4.1.0/16/I/001) īstenošanas ietvaros.
	2. Iepirkuma priekšmets nav sadalīts daļās.
	3. Pretendents nevar iesniegt piedāvājuma variantus.
	4. CPV kods – 79416000-3 (Sabiedrisko attiecību pakalpojumi); 79341400-0 (Reklāmas kampaņu pakalpojumi).
	5. Plānotais iepirkuma līguma izpildes termiņš ir no iepirkuma līguma noslēgšanas dienas līdz saistību pilnīgai izpildei, bet ne vēlāk kā līdz 2019. gada 31.martam.
	6. Paredzamā līguma cena nepārsniedz 41 322.31 EUR (četrdesmit viens tūkstotis trīs simti divdesmit divi *euro* un trīsdesmit viens cents) bez pievienotās vērtības nodokļa.
	7. Ja Pretendenta piedāvātā cena pārsniegs atklāta konkursa nolikuma 5.6.punktā noteikto maksimālo paredzamo līgumcenu, piedāvājums tiks atzīts par neatbilstošu un tālāk netiks vērtēts.
	8. Paredzētā informatīvā kampaņa aptver visu Latvijas Republikas teritoriju.
2. **Iepirkuma procedūras dokumentu pieejamība**
	1. Iepirkuma procedūras dokumentācijai ir nodrošināta **tieša un brīva elektroniskā pieeja** Valsts izglītības attīstības aģentūras mājaslapā *http://www.viaa.gov.lv*, sadaļā ”Publiskie iepirkumi” un EIS [www.eis.gov.lv](http://www.eis.gov.lv) e-konkursu apakšsistēmā šī konkursa sadaļā.
	2. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[[1]](#footnote-1)
	3. Pasūtītājs nodrošina iespēju ieinteresētajiem piegādātājiem iepazīties ar iepirkuma procedūras dokumentāciju uz vietas nolikuma 2.punktā minētajā adresē, iepriekš sazinoties ar nolikuma 2. punktā minēto kontaktpersonu.
	4. Pasūtītājs nodrošina iepirkuma procedūras dokumentācijas izsniegšanu drukātā veidā 3 (*trīs*) darbdienu laikā no ieinteresētā piegādātāja pieprasījuma, ievērojot nosacījumu, ka dokumentu pieprasījums iesniegts laikus pirms piedāvājuma iesniegšanas termiņa.
	5. Papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā un EIS [www.eis.gov.lv](http://www.eis.gov.lv) e-konkursu apakšsistēmā šī konkursa sadaļā. Ieinteresētajam piegādātājam ir pienākums sekot līdzi publicētajai informācijai. Pasūtītājs nav atbildīgs par to, ja kāds ieinteresētais piegādātājs nav iepazinies ar informāciju, kurai ir nodrošināta brīva un tieša elektroniskā pieeja.
3. **Papildu informācijas pieprasīšanas kārtība**
	1. Papildu informāciju ieinteresētais piegādātājs var pieprasīt latviešu valodā, nosūtot pieprasījumu pa pastu, faksu vai e-pastu (kas norādīti nolikuma 2.punktā), pieprasījumā ietverot arī iepirkuma procedūras nosaukumu un identifikācijas numuru.
	2. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja mājaslapā internetā pie nolikuma (<http://viaa.gov.lv/lat/viaa/valsts_iepirkumi/viaa_centr_iepirkumi/>) un EIS [www.eis.gov.lv](http://www.eis.gov.lv) e-konkursu apakšsistēmā šī konkursa sadaļā. Ieinteresētajam piegādātājam ir pienākums sekot līdzi publicētajai informācijai. Iepirkuma komisija (turpmāk – Komisija) nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
	3. Papildu informācija par iepirkuma procedūras dokumentos iekļautajām prasībām uz piedāvājuma sagatavošanu un iesniegšanu vai pretendentu atlasi tiks sniegta piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām, ja ieinteresētais piegādātājs papildu informāciju būs pieprasījis laikus.
	4. Papildu informācija tiks nosūtīta piegādātājam, kas uzdevis jautājumu, kā arī vienlaikus ievietota Pasūtītāja mājaslapā internetā, kurā ir pieejami iepirkuma procedūras dokumenti, un EIS [www.eis.gov.lv](http://www.eis.gov.lv) e-konkursu apakšsistēmā šī konkursa sadaļā, norādot arī uzdoto jautājumu.
4. **Piedāvājuma iesniegšanas un atvēršanas vieta, datums, laiks un kārtība**
	1. Piedāvājumi jāiesniedz līdz **2018.gada 18.maija, plkst.11.00**, EIS e-konkursu apakšsistēmā.
	2. **Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.**
	3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
	4. Piedāvājumu atvēršana sākas tūlīt pēc piedāvājumu iesniegšanas termiņa beigām **2018.gada 18. maija, plkst.11.00**, EIS e-konkursu apakšsistēmā.
	5. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
5. **Piedāvājuma nodrošinājums**
	1. Piedāvājuma nodrošinājuma iesniegšana iepirkuma procedūras ietvaros nav paredzēta.

**DALĪBAS NOSACĪJUMI, KVALIFIKĀCIJAS UN TEHNISKĀ PIEDĀVĀJUMA PRASĪBAS IEPIRKUMA PROCEDŪRĀ**

1. **Nosacījumi dalībai iepirkuma procedūrā.**
	1. Pasūtītājs izslēdz pretendentu no dalības iepirkuma procedūrā, ja tiek konstatēts, ka tas atbilst jebkuram no Publisko iepirkumu likuma 42. panta pirmajā daļā iekļautajiem pretendenta izslēgšanas nosacījumiem.
	2. Pasūtītājs neizslēdz pretendentu no dalības iepirkuma procedūrā, ja:
		1. no dienas, kad kļuvis neapstrīdams un nepārsūdzams tiesas spriedums, prokurora priekšraksts par sodu vai citas kompetentas institūcijas pieņemtais lēmums saistībā ar Publisko iepirkumu likuma 42. panta pirmās daļas 1. punktā un 7. punkta ”a” apakšpunktā minētajiem pārkāpumiem, līdz piedāvājuma iesniegšanas dienai ir pagājuši trīs gadi;
		2. no dienas, kad kļuvis neapstrīdams un nepārsūdzams tiesas spriedums vai citas kompetentas institūcijas pieņemtais lēmums saistībā ar Publisko iepirkumu likuma 42. panta pirmās daļas 6. punktā un 7. punkta ”b” apakšpunktā minētajiem pārkāpumiem, līdz piedāvājuma iesniegšanas dienai ir pagājuši 12 mēneši.
	3. Uz personālsabiedrības biedru, ja pretendents ir personālsabiedrība, nedrīkst attiekties Publisko iepirkumu likuma 42. panta pirmās daļas 1., 2., 3., 4., 5., 6. vai 7. punktā minētie nosacījumi.
	4. Uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, nedrīkst attiekties Publisko iepirkumu likuma 42. panta pirmās daļas 1., 2., 3., 4., 5., 6. vai 7. punktā minētie nosacījumi.
	5. Pasūtītājs pārbaudi par Publisko iepirkumu likuma 42. panta pirmajā daļā iekļauto pretendenta izslēgšanas gadījumu esamību veic saskaņā ar Publisko iepirkumu likuma 42. pantā noteikto kārtību.
	6. Ja pretendents vai personālsabiedrības biedrs, ja pretendents ir personālsabiedrība, atbilst Publisko iepirkumu likuma 42. panta pirmās daļas 1., 3., 4., 5., 6. vai 7. punktā minētajam izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
	7. Ja pretendents neiesniedz skaidrojumu un pierādījumus, Pasūtītājs izslēdz attiecīgo pretendentu no dalības iepirkuma procedūrā kā atbilstošu Publisko iepirkumu likuma 42. panta pirmās daļas 1., 3., 4., 5., 6. vai 7. punktā minētajam izslēgšanas gadījumam.
	8. Pasūtītājs izvērtē pretendenta vai personālsabiedrības biedra, ja pretendents ir personālsabiedrība, veiktos pasākumus un to pierādījumus, ņemot vērā noziedzīga nodarījuma vai pārkāpuma smagumu un konkrētos apstākļus. Pasūtītājs var prasīt attiecīgā noziedzīgā nodarījuma vai pārkāpuma jomas kompetentām institūcijām atzinumus par pretendenta veikto pasākumu pietiekamību uzticamības atjaunošanai un tādu pašu un līdzīgu gadījumu novēršanai nākotnē.
	9. Ja Pasūtītājs veiktos pasākumus uzskata par pietiekamiem uzticamības atjaunošanai un līdzīgu gadījumu novēršanai nākotnē, tas pieņem lēmumu neizslēgt attiecīgo pretendentu no dalības iepirkuma procedūrā. Ja veiktie pasākumi ir nepietiekami, Pasūtītājs pieņem lēmumu izslēgt pretendentu no tālākas dalības iepirkuma procedūrā.
2. **Kvalifikācijas prasības attiecībā uz pretendentu.**
	1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi piegādātāju apvienības dalībnieki (ja piedāvājumu iesniedz piegādātāju apvienība) normatīvajos aktos noteiktajos gadījumos un normatīvajos aktos noteiktajā kārtībā ir reģistrēti komercreģistrā vai līdzvērtīgā reģistrā ārvalstīs.
	2. Piedāvājumu paraksta paraksttiesīga vai pilnvarota persona. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.
	3. Pretendents iepriekšējo 3 (*trīs*) gadu laikā (2015., 2016., 2017. un 2018. līdz piedāvājuma iesniegšanas brīdim) ir veicis trīs komunikācijas kampaņu īstenošanu (kampaņām jābūt pabeigtām)[[2]](#footnote-2).
	4. Pretendents pakalpojuma sniegšanai nodrošina vismaz šāda personāla piesaisti:
		1. **Projekta vadītājs**, kurš atbilst vismazšādiem kritērijiem:

11.4.1.1. Iepriekšējo 3 (trīs) gadu laikā (2015., 2016., 2017. un 2018. gadā līdz piedāvājumu iesniegšanas termiņa beigām) iegūta pieredze vismaz 3 (trīs) komunikācijas kampaņu (kampaņām jābūt pabeigtām)[[3]](#footnote-3) vadīšanā, kur katras komunikācijas kampaņas realizācijas budžets ir ne mazāk kā 30 000.00 (trīsdesmit tūkstoši *euro* nulle *centi*) bez PVN un, kas atbilst šādam kritērijam:

11.4.1.1.1. Iepirkuma priekšmetam līdzvērtīga aktivitāšu daudzveidība, t.i., komunikācijas kampaņas ietvaros projekta vadītāja vadībā ir jābūt veiktām vismaz 4 (četrām) no zemāk norādītajām aktivitātēm:

* + - * + īstenotas sabiedrisko attiecību aktivitātes;
				+ īstenotas digitālās komunikācijas aktivitātes,
				+ īstenotas sociālo mediju komunikācijas aktivitātes;
				+ īstenotas tradicionālās reklāmas aktivitātes;
				+ izstrādāti informatīvie materiāli.

11.4.2. **Sabiedrisko attiecību speciālists,** kurš atbilst vismaz šādiem kritērijiem:

11.4.2.1. Iepriekšējo 3 (trīs) gadu laikā (2015., 2016., 2017. un 2018. gadā) līdz piedāvājuma iesniegšanas termiņa beigām) iegūta pieredze, darbojoties vismaz 3 (trīs) komunikācijas kampaņās (kampaņām jābūt pabeigtām)[[4]](#footnote-4), kur katras komunikācijas kampaņas realizācijas budžets ir ne mazāk kā 30 000.00 (trīsdesmit tūkstoši *euro* nulle *centi*) bez PVN un, kuru laikā kampaņām nodrošinātas sabiedriskās attiecības – sagatavotas preses relīzes un īstenotas proaktīvās mediju attiecības (mērķtiecīga bezmaksas publikāciju virzīšana medijos). Pieredze tiek apliecināta atklāta konkursa nolikuma 3. pielikumā norādītajā formā:

11.4.2.1.1. Aprakstot komunikācijas kampaņas un to laikā īstenotās mediju attiecības – preses relīzes un proaktīvās mediju attiecības.

11.4.2.1.2. Piedāvājumā iekļaujot aprakstīto komunikācijas kampaņu ietvaros īstenoto mediju attiecību apliecinājumus, no kurām 2 (divas) ir bezmaksas publikāciju kopijas un 1 (viena) ir preses relīze (kopā 3 publikāciju kopijas jeb apliecinājumi). Iesniegtās publikācijas var būt īstenotas vienas aprakstītās kampaņas ietvaros vai vairāku aprakstīto kampaņu ietvaros.

11.4.3. **Grafiskais dizaineris**, kurš atbilst vismaz šādiem kritērijiem:

11.4.3.1. Iepriekšējo 3 (trīs) gadu laikā (2015., 2016., 2017. un 2018. gadā) līdz piedāvājuma iesniegšanas termiņa beigām) iegūta pieredze, darbojoties vismaz 3 (trīs) komunikācijas kampaņās (kampaņām jābūt pabeigtām)[[5]](#footnote-5), kur katras komunikācijas kampaņas realizācijas budžets ir ne mazāk kā 30 000.00 (trīsdesmit tūkstoši *euro* nulle *centi*) bez PVN un kuru laikā kampaņām nodrošināta vizuālā noformējuma izstrāde - galvenie vizuālie elementi un detalizētu kampaņas materiālu izstrāde. Pieredze tiek apliecināta atklāta konkursa nolikuma 3. pielikumā norādītajā formā:

11.4.3.1.1. Aprakstot komunikācijas kampaņas un to laikā izstrādāto vizuālo noformējumu, kā arī precizējot tā apmēru – galvenie vizuālie elementi un izstrādāto kampaņas materiālu uzskaite.

11.4.3.1.2. Piedāvājumā iekļaujot aprakstīto komunikācijas kampaņu ietvaros izstrādāto vizuālo elementu un izstrādāto materiālu apliecinājumus – izdrukas ar galvenajiem vizuālajiem elementiem un izstrādāto materiālu paraugiem 3 dažādām komunikācijas kampaņām (kopā 3 dažādu kampaņu vizuālo elementu apliecinājumi).

11.5. Viens un tas pats pretendenta piesaistītais speciālists pakalpojuma izpildes ietvaros nevar pildīt visas trīs vai divas 11.4.1., 11.4.2. un 11.4.3. punktos norādītās personāla lomas.

11.6. Pretendenta gada vidējais finanšu apgrozījums iepriekšējos 3 (trīs) finanšu gados[[6]](#footnote-6) ir vismaz 60 000,00 EUR *(sešdesmit tūkstoši eiro un nulle centi).* Pretendenta, kas dibināts vēlāk, gada vidējais finanšu apgrozījums tā darbības periodā ir vismaz 60 000,00 EUR *(sešdesmit tūkstoši eiro un nulle centi)*.Ja Pretendents ir piegādātāju apvienība, tad kopējais visu piegādātāju apvienības dalībnieku gada vidējais finanšu apgrozījums iepriekšējos 3 (trīs) finanšu gados ir vismaz 60 000,00 EUR *(sešdesmit tūkstoši eiro un nulle centi).*

11.7. Pretendents pakalpojuma izpildei var piesaistīt nepieciešamo papildu personālu.

11.8. Pretendenti, kuri apvienojušies piegādātāju apvienībās un iesnieguši kopīgu piedāvājumu, visi kopā ir uzskatāmi par 1 (vienu) pretendentu, tādējādi nolikumā noteiktās prasības ir izpildāmas visiem piegādātāju apvienības dalībniekiem (personālsabiedrības dalībniekiem) kopā.

11.9. Ja pretendentam atklāta konkursa nolikuma prasību izpildei, tajā skaitā, tehniskās specifikācijas vai iepirkuma līguma prasību izpildei nepieciešams balstīties uz citu personu iespējām, piedāvājumam pievieno šo personu apliecinājumus vai vienošanos ar tiem par nepieciešamo resursu nodošanu pretendenta rīcībā.

11.10. Pretendents savā piedāvājumā norāda visus tos apakšuzņēmējus, kuru sniedzamo pakalpojumu vērtība ir 10 (desmit) procenti no kopējās iepirkuma līguma vērtības vai lielāka[[7]](#footnote-7), un katram šādam apakšuzņēmējam izpildei nododamo pakalpojuma līguma daļu.

1. **Prasības attiecībā uz pretendenta tehniskajām un profesionālajām spējām**
	1. Pretendenta rīcībā ir visi nepieciešamie resursi savlaicīgai un kvalitatīvai līguma izpildei atbilstoši Tehniskajai specifikācijai.
	2. Pretendents var balstīties uz citu uzņēmēju iespējām, ja tas nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo uzņēmumu apliecinājumu vai vienošanos par nepieciešamo resursu nodošanu pretendenta rīcībā.

**PRASĪBAS PIEDĀVĀJUMA NOFORMĒŠANAI UN IESNIEGŠANAI**

1. **Prasības piedāvājuma noformēšanai un iesniegšanai.**
	1. Piedāvājums jāiesniedz elektroniski EIS e-konkursu apakšsistēmā, vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:
		1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī konkursa sadaļā ievietotās formas;
		2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
	2. Sagatavojot piedāvājumu, pretendents ievēro, ka:
		1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
		2. Iesniedzot piedāvājumu, pretendents pēc izvēles pretendenta pieteikumu (sk. 1.pielikumā ietverto datni) paraksta ar drošu elektronisko parakstu un laika zīmogu vai ar EIS piedāvāto elektronisko parakstu. Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skēnēts dokumenta oriģināls PDF formātā).
	3. Piedāvājums jāiesniedz latviešu valodā.
	4. Ja pretendents iesniedzis kāda dokumenta kopiju, to apliecina atbilstoši Ministru kabineta 2010. gada 28. septembra noteikumu Nr. 916 ”Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Komisija, ja tai rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
	5. Visas piedāvātās cenas aprēķina un norāda *euro* (EUR) bez pievienotās vērtības nodokļa (PVN).
	6. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī konkursa sadaļā) ietvertos nosacījumus.
	7. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
	8. Ja piedāvājums saturēs kādu no 13.7. punktā minētajiem riskiem, tas netiks izskatīts.
	9. Pretendentam piedāvājums jāiesniedz latviešu valodā. Ja kāds no piedāvājuma dokumentiem tiks iesniegts citā valodā, tad tam jāpievieno pretendenta apstiprināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr. 291 ”Kārtība, kādā apliecināmi dokumentu tulkojumi valsts valodā”.
	10. Pretendenta piedāvājuma dokumentus paraksta pretendenta persona ar pārstāvības tiesībām. Ja dokumentus paraksta pilnvarotā persona, piedāvājuma atlases dokumentiem jāpievieno attiecīgās pilnvaras oriģināls vai kopija. Pilnvarā precīzi jānorāda pilnvarotajai personai piešķirto tiesību un saistību apjoms.
	11. Pretendents, iesniedzot piedāvājumu, norāda tās piedāvājuma daļas, kuras satur komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Pretendents nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.
	12. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu, attiecīgi to noformējot ”Grozījumi” vai ”Atsaukums”.
2. **Konkursa pieteikums:**
	1. Vispārējie nosacījumi pretendenta dalībai konkursā (tostarp iesniedzamie dokumenti) ir pieejami EIS [www.eis.gov.lv](http://www.eis.gov.lv) e-konkursu apakšsistēmā šī konkursa sadaļā.
	2. Lai apliecinātu savu dalību iepirkuma procedūrā, pretendentam jāiesniedz konkursa **pieteikums** saskaņā ar EIS e-konkursu apakšsistēmā konkursa sadaļā publicēto veidlapu.
	3. Pieteikumā, atbilstoši Iepirkumu uzraudzības biroja sniegtajam skaidrojumam (<https://www.iub.gov.lv/sites/default/files/upload/skaidrojums_mazajie_videjie_uzn.pdf>) un Eiropas Komisijas 2003.gada 6.maija Ieteikumam par mazo un vidējo uzņēmumu definīciju (OV L124, 20.5.2003.)) jānorāda, kādam statusam atbilst pretendents – mazajam vai vidējam uzņēmumam.
	4. Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā, pārstāvim ar pārstāvības tiesībām.
	5. Komisija pieprasa informāciju no Uzņēmuma reģistra, lai gūtu pārliecību par pretendenta (tai skaitā piegādātāju apvienības dalībnieku, personālsabiedrības biedru, piesaistīto apakšuzņēmēju un uzņēmēju, uz kuru iespējām pretendents balstās līguma izpildē) pārstāvības tiesībām un pārstāvības apjomu.
	6. Ja pieteikumu paraksta persona, kurai nav pretendenta pārstāvības tiesības, jāiesniedz pretendenta personas ar pārstāvības tiesībām izdota pilnvara (Ministru kabineta 2010. 28.septembra noteikumu Nr.916 ”Dokumentu izstrādāšanas un noformēšanas kārtība” noteiktajā kārtībā apliecināta kopija) citai personai parakstīt piedāvājumu.
	7. Ja pieteikumu nav parakstījusi persona ar pārstāvības tiesībām, tad piedāvājums tiek noraidīts.

**PRETENDENTA PIEDĀVĀJUMĀ IESNIEDZAMIE DOKUMENTI**

1. **Pretendenta kvalifikācijas dokumenti (visas pretendentam izvizītās kvalifikācijas prasības (tostarp iesniedzamie dokumenti) ir pieejamas EIS e-konkursu apakšsistēmā šī konkursa sadaļā).**
	1. Pretendenta pieteikums dalībai iepirkuma procedūrā (1. pielikuma veidne).
	2. Ārvalstī reģistrēta vai pastāvīgi dzīvojoša pretendenta, personālsabiedrības un visu personālsabiedrības biedru (ja piedāvājumu iesniedz personālsabiedrība) vai visu piegādātāju apvienības dalībnieku (ja piedāvājumu iesniedz piegādātāju apvienība) komercdarbību reģistrējošas iestādes ārvalstīs izdotu reģistrācijas apliecību kopijas, ja attiecīgās valsts normatīvie tiesību akti paredz reģistrācijas dokumentu izsniegšanu. Informāciju, kas apliecina Latvijas Republikā reģistrēta pretendenta, personālsabiedrības un visu personālsabiedrības biedru (ja piedāvājumu iesniedz personālsabiedrība) vai visu piegādātāju apvienības dalībnieku (ja piedāvājumu iesniedz piegādātāju apvienība) reģistrācijas komercreģistrā faktu, Pasūtītājs pārbaudīs Uzņēmumu reģistra interneta mājaslapā (*www.ur.gov.lv*).
	3. Ja attiecināms, pretendents piedāvājumam pievieno informāciju saskaņā ar Publisko iepirkumu likuma 43.panta otro daļu. Izslēgšanas noteikumu pārbaudi Pasūtītājs veiks Publisko iepirkumu likuma 42. panta devītajā, desmitajā, vienpadsmitajā, divpadsmitajā un trīspadsmitajā daļā noteiktajā kārtībā.
	4. Atklāta konkursa nolikuma 11.3. punktā izvirzītās prasības apliecināšanai pretendents iesniedz aizpildītu pretendenta pieredzes aprakstu (2.pielikuma veidne).
	5. Atklāta konkursa nolikuma 11.4.punktā izvirzītās prasības apliecināšanai pretendents iesniedz aizpildītu Pakalpojuma sniegšanā iesaistītā personāla parakstītus pieredzes apliecinājuma veidni (3.pielikuma veidne).
	6. Pretendents iesniedz aizpildītu atklāta konkursa nolikuma 4.pielikuma veidni „Informācija par līguma izpildi”.
	7. Atklāta konkursa nolikuma 11.6. punktā izvirzītās prasības apliecināšanai pretendents iesniedz pretendenta parakstītu izziņu par gada finanšu apgrozījumu pēdējos 3 (trīs) finanšu gados, norādot apgrozījumu katrā attiecīgajā finanšu gadā. Pretendents, kas dibināts vēlāk, informāciju iesniedz par nostrādāto periodu.
	8. Ja pretendents ir piegādātāju apvienība un piedāvājumā iekļautos dokumentus paraksta piegādātāju apvienības dalībnieka pilnvarota persona, piedāvājumam pievieno piegādātāju apvienības dalībnieka pārstāvja ar paraksta tiesībām izdotu pilnvaru (oriģinālu vai apliecinātu kopiju) attiecīgajai personai pārstāvēt piegādātāju apvienības dalībnieka intereses.
	9. Ja piedāvājumu atklātam konkursam iesniedz piegādātāju apvienība, piedāvājumam pievieno visu piegādātāju apvienības dalībnieku parakstītu apliecinājumu par piegādātāju apvienības dalībnieku atbildības sadalījumu iepirkuma līguma izpildē un norāda personu, kura ir pilnvarota pārstāvēt piegādātāju apvienību iepirkumā (5.pielikuma veidne).
	10. Pretendents, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, saskaņā ar Publisko iepirkumu likuma 49.pantu kā sākotnējo pierādījumu drīkst iesniegt Eiropas vienoto iepirkumu procedūras dokumentu.
	11. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par katru tā norādīto apakšuzņēmēju, kura sniedzamo pakalpojumu vērtība ir vismaz 10 procenti no pakalpojumu līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
	12. Pretendents var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
	13. Eiropas vienotā iepirkuma procedūras dokumenta veidlapas paraugus nosaka Eiropas Komisijas 2016.gada 5.janvāra [Īstenošanas regula Nr.2016/7](http://eur-lex.europa.eu/legal-content/LV/TXT/PDF/?uri=CELEX:32016R0007&from=LV), ar ko nosaka standarta veidlapu Eiropas vienotajam iepirkuma procedūras dokumentam*(*regulas 2.pielikums), kā arī *word* dokumenta formātā tā pieejama [Iepirkumu uzraudzības biroja tīmekļa vietnē](http://iub.gov.lv/lv/node/587) (<https://www.iub.gov.lv/lv/node/587>) un <https://ec.europa.eu/tools/espd/filter?lang=lv>.
	14. Ja pretendents iesniedz Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma dokumentos noteiktajām pretendentu atlases prasībām, iepirkuma komisijai jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
	15. Ja pretendents, kuram atklātā konkursā būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina pretendenta atbilstību pretendentu atlases prasībām
	16. Ja konkrētā līguma izpildē pretendents balstās uz citu uzņēmēju iespējām, pretendentam papildus jāiesniedz šo uzņēmumu apliecinājums vai vienošanās par nepieciešamo resursu nodošanu pretendenta rīcībā.
	17. Ja piedāvājumu iesniedz personu apvienība, tai papildus jāiesniedz dalībnieku vienošanās protokols, ko parakstījušas dalībniekus pārstāvošas personas ar pārstāvības tiesībām, kurā norādīts atbildīgais apvienības dalībnieks un pārstāvis, kurš pilnvarots iesniegt piedāvājumu, pārstāvēt personu apvienību iepirkuma procedūras ietvaros, personu apvienības dalībnieku vārdā parakstīt piedāvājuma dokumentus (norādīt kādus), parakstīt piegādes līgumu, ja personu apvienība uzvarēs iepirkuma procedūrā, norādot, kādus pakalpojumus un kādā apjomā sniegs katrs personu apvienības dalībnieks.
2. **Tehniskais piedāvājums**
	1. Pretendents sagatavo Tehnisko piedāvājumu – pakalpojuma sniegšanas aprakstu, saskaņā ar atklāta konkursa nolikuma un tehniskajā specifikācijā noteiktajiem uzdevumiem un to izpildes nosacījumiem:
		1. Tehniskajā piedāvājumā obligāti iekļaujama šāda minimālā informācija:

16.1.1.1.Kampaņas stratēģijas apraksts (tai skaitā kampaņas stratēģijas un taktikas koceptuālais pamatojums, kampaņas izaicinājumu un mērķu sasniegšanas pamatojums, vizuālā noformējuma apraksts vai vizualizācija);

16.1.1.1.2. Kampaņas taktika:

Sabiedrisko attiecību apraksts;

Sociālo mediju komunikācijas aktivitāšu apraksts;

Digitālās komunikācijas aktivitāšu apraksts;

Tradicionālās reklāmas risinājumu apraksts;

Informatīvo materiālu apraksts.

16.1.1.1.3. Provizoriskais kampaņas aktivitāšu laika plāns.

* 1. Ja kāda no atklāta konkursa nolikuma 16.1.1.punktā minētajām darba uzdevuma sadaļām netiks iekļauta pretendenta piedāvājumā, piedāvājums tiks noraidīts kā nolikuma Tehniskās specifikācijas prasībām neatbilstošs un tālāk netiks vērtēts.
	2. Pretendents nav tiesīgs interpretēt, grozīt vai sašaurināt Pasūtītāja minimālās prasības, kas noteiktas Tehniskajā specifikācijā.
1. **Finanšu piedāvājums**
	1. Finanšu piedāvājumu sagatavo un iesniedz, atbilstoši EIS e-konkursu apakšsistēmā šī konkursa sadaļā publicētajai veidlapai (nolikuma 7. pielikums).
	2. Finanšu piedāvājumā cena jānorāda *euro* (EUR) ar divām zīmēm aiz komata.
	3. Finanšu piedāvājumā norādītajā cenā tiek ietverti visi nodokļi (izņemot PVN) un nodevas, tajā skaitā fiziskām personām izmaksājamā atlīdzība, kas ietver iedzīvotāju ienākuma nodokli, darba devēja valsts sociālās apdrošināšanas obligātās iemaksas un darba ņēmēja valsts sociālās apdrošināšanas obligātās iemaksas, kā arī visas ar līguma izpildi saistītās izmaksas.
	4. Iepirkuma līgumcena netiks pārskatīta, ja, slēdzot iepirkuma līgumu vai iepirkuma līguma laikā, izrādīsies, ka pretendents cenā nav iekļāvis kādas no izmaksām kvalitatīvai līguma izpildei, vai radīsies jebkādu iemeslu dēļ radīts sadārdzinājums.

**PRETENDENTU ATLASE, PIEDĀVĀJUMU atbilstības**

**pārbaude un izvēle**

1. **Pretendentu atlase, piedāvājumu atbilstības pārbaude un izvēle**
	1. Pretendentu atlasi un piedāvājumu atbilstības pārbaudi un izvēli Komisija veic saskaņā ar spēkā esošajiem Latvijas Republikas normatīvajiem aktiem un iepirkuma procedūras nolikumā izvirzītajām prasībām.
	2. Komisija lēmumus pieņem slēgtā sēdē, pamatojoties uz informāciju, kas pieprasīta un iesniegta līdz piedāvājuma iesniegšanas termiņa beigām.
	3. Ja Komisija konstatē, ka atbilstoši Publisko iepirkumu likuma 42., 44., 45., 46., 47. un 48. panta noteikumiem iesniegtajos dokumentos ietvertā informācija ir neskaidra vai nepilnīga, tā pieprasa, lai pretendents vai kompetenta institūcija izskaidro vai papildina šajos dokumentos ietverto informāciju. Komisija termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai.
	4. Komisija pārbaudi par Publisko iepirkumu likuma 42. panta pirmajā daļā noteikto pretendentu izslēgšanas gadījumu esamību veic attiecībā uz katru pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības.
	5. Ja Komisijai rodas šaubas par iesniegtās dokumenta kopijas autentiskumu, tā pieprasa pretendentam iesniegt vai uzrādīt dokumenta oriģinālu.
	6. Komisija izslēdz pretendentu no dalības iepirkuma procedūrā, ja piedāvājums neatbilst nolikumā izvirzītajām prasībām.
	7. Piedāvājumu vērtēšanas laikā Komisija pārbauda, vai piedāvājumā nav aritmētisko kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.
	8. Komisija atbilstoši Publisko iepirkumu likuma 53. pantā noteiktajai kārtībai izvērtē, vai pretendenta, kuram būtu piešķiramas iepirkuma līguma slēgšanas tiesības, iesniegtais piedāvājums nav atzīstams par nepamatoti lētu.
	9. No piedāvājumiem, kas atbilst nolikumā noteiktajām prasībām, Komisija izvēlas **saimnieciski izdevīgāko piedāvājumu atbilstoši šādiem piedāvājumu vērtēšanas kritērijiem:**

|  |  |  |
| --- | --- | --- |
| **Nr.**  | **Vērtēšanas kritērijs/****apakškritērijs** |  **Maksimālais punktu skaits** |
| **K1** | **Pretendenta piedāvātā cena (finanšu piedāvājums)** | **20** |
| **K2** | **Piedāvājuma kvalitāte[[8]](#footnote-8) (tehniskais piedāvājums)** | **80** |
| K2.1. | Kampaņas stratēģija | 20 |
| K2.2. | Kampaņas taktika  | 60 |
| K2.2.1. | *Sabiedriskās attiecības* | 10 |
| K2.2.2. | *Sociālo mediju komunikācija* | 10 |
| K2.2.3. | *Digitālā komunikācija* | 10 |
| K2.2.4. |  *Tradicionālā reklāma* | 20 |
| K2.2.5. | *Informatīvie materiāli* | 10 |
|  | KOPĀ: | **100** |

* 1. Kritērijā K1„Pretendenta piedāvātā cena (finanšu piedāvājums)” piedāvājumam ar viszemāko cenu tiks piešķirts maksimālais punktu skaits (20), bet pārējiem piedāvājumiem punkti tiks aprēķināti proporcionāli attiecībā pret piedāvājumu ar viszemāko cenu saskaņā ar šādu algoritmu:
		+ - * K1 = (A/B) x 20, kur
				* K1 – kritērijā “Pretendenta piedāvātā cena (finanšu piedāvājums)” iegūtais punktu skaits;
				* A - Zemākā piedāvātā cena Finanšu piedāvājuma pozīcijā “Integrētās komunikācijas kampaņas izstrāde un īstenošana” – cena EUR bez PVN;
				* B - Vērtējamā pretendenta piedāvātā cena Finanšu piedāvājuma pozīcijā “Integrētās komunikācijas kampaņas izstrāde un īstenošana” EUR bez PVN;
				* 20 - nolikumā noteiktais maksimālais punktu skaits kritērijā “Pretendenta piedāvātā cena (finanšu piedāvājums)”;
				* Kritērijā K2„Pretendenta piedāvājuma kvalitāte (tehniskais piedāvājums)” atklāta konkursa nolikuma prasībām atbilstošajiem piedāvājumiem tiks piešķirti punkti saskaņā ar nolikuma 8.pielikumā norādīto vērtēšanas metodiku.
	2. Kritērijā K1 “Pretendenta piedāvātā cena (finanšu piedāvājums)”iegūtais punktu skaits tiek noapaļots līdz divām zīmēm aiz komata. Veicot punktu noapaļošanu tiek ņemts vērā trešais skaitlis aiz komata – attiecīgi, ja tā vērtība ir no 5 – 9, otrais skaitlis aiz komata tiek noapaļots uz augšu.
	3. Kopvērtējums katram piedāvājumam tiks iegūts kā vidējais aritmētiskais, apkopojot iepirkuma komisijas locekļu individuālos piedāvājumu vērtējumus, kuros saskaitīti kritērijā K1 “Pretendenta piedāvātā cena (finanšu piedāvājums)” un kritērijā K2 “Piedāvājuma kvalitāte (tehniskais piedāvājums)” iegūtie punkti katrā kritērijā/apakškritērijā.
	4. Par saimnieciski visizdevīgāko piedāvājumu iepirkuma tiks atzīts piedāvājums, kurš ieguvis visaugstāko punktu kopvērtējumu.
	5. Gadījumā, ja pēc piedāvājumu izvērtēšanas tiks atzīts, ka divu vai vairāku piedāvājumu novērtējums ir vienāds, iepirkuma komisija izvēloties pretendentu, kuram būtu piešķiramas līguma slēgšanas tiesības, dod priekšroku tam pretendentam, kurš kritērijā K2 “Piedāvājuma kvalitāte (tehniskais piedāvājums)” ieguvis lielāku punktu skaitu.

**LĪGUMA SLĒGŠANA**

1. **Līguma slēgšana**
	1. Ar izraudzīto Pretendentu tiks slēgts līgums Publisko iepirkumu likuma 60. pantā noteiktajā kārtībā saskaņā ar nolikuma noteikumiem un nolikumam pievienoto iepirkuma līguma projektu un ievērojot pretendenta piedāvājumu. Līguma nosacījumi, var tikt precizēti tiktāl, lai tie nebūtu pretrunā līguma projekta nosacījumiem.
	2. Iesniedzot piedāvājumu, pretendents pilnībā akceptē iepirkuma līguma projektu. Pretendenta iebildumi par nolikumam pievienotā līguma projekta nosacījumiem jāizsaka piedāvājumu sagatavošanas laikā Publisko iepirkumu likuma noteiktajā kārtībā. Slēdzot līgumu, iebildumi par līguma projekta nosacījumiem netiek pieņemti.
	3. Pretendents nodrošina piedāvātās līgumcenas nemainīgumu pakalpojumam visā iepirkuma līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, un šo procesu radītās sekas pretendentam ir jānoprognozē un jāaprēķina, sastādot finanšu piedāvājumu.
	4. Ja par iepirkuma procedūras uzvarētāju tiks atzīta personu apvienība, tai līdz līguma noslēgšanai ir jāreģistrējas Latvijas Republikas Uzņēmumu reģistrā vai attiecīgās ārvalsts reģistrā, atbilstoši attiecīgās ārvalsts normatīvo aktu regulējumam, vai jānoslēdz sabiedrības līgums Civillikuma 2241. – 2280.pantā noteiktajā kārtībā.
	5. Izraudzītajam pretendentam līgums stājas spēkā pēc abpusējas parakstīšanas.
2. **pielikumi**

EIS e-konkursu apakšsistēmā šī konkursa sadaļā publicētie pielikumi ir šī nolikuma neatņemamas sastāvdaļas

|  |  |
| --- | --- |
| 1.pielikums | * Pieteikums dalībai iepirkuma procedūrā (veidne)
 |
| 2.pielikums | * Pretendenta pieredzes apliecinājuma tabula (veidne)
 |
| 3.pielikums | * Pretendenta līguma izpildē piesaistītā personāla pieredzes apliecinājums (CV veidnes)
 |
| 4.pielikums | * Informācija par līguma izpildi (veidne)
 |
| 5.pielikums | * Apliecinājums par piegādātāju apvienības dalībnieku atbildības sadalījumu iepirkuma līguma izpildē (veidne)
 |
| 6. pielikums | * Tehniskā specifikācija
 |
| 7. pielikums | * Finanšu piedāvājums (veidne)
 |
| 8. pielikums | * Tehniskā piedāvājuma vērtēšanas metodoloģija
 |
| 9. pielikums  | * Līguma projekts
 |

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883>. [↑](#footnote-ref-1)
2. Ar jēdzienu “pabeigta kampaņa” šī punkta un turpmāko nolikuma punktu izpratnē tiek saprasta kampaņa, kura ir pilnībā realizēta, un tās gala izpildes termiņš ir iepriekšējo 3 (trīs) gadu laikā (t.i., 2015., 2016., 2017. un 2018.gadā līdz piedāvājumu iesniegšanas termiņa beigām). Pretendents ir tiesīgs balstīties arī uz tādu komunikācijas kampaņas realizāciju, kura ir uzsākta pirms iepirkuma nolikuma 11.3. un 11.4.punktos minētā perioda, taču komunikācijas kampaņas realizācija pabeigta (tās izpildes termiņš) iepriekšējo trīs gadu laikā (2015., 2016., 2017. un 2018.gadā līdz piedāvājumu iesniegšanas termiņa beigām). [↑](#footnote-ref-2)
3. Skatīt zemsvītras atsauci nr.3 [↑](#footnote-ref-3)
4. Skatīt zemsvītras atsauci nr.3. [↑](#footnote-ref-4)
5. Skatīt zemsvītras atsauci nr.3. [↑](#footnote-ref-5)
6. Tiek ņemti vērā pēdējo 3 (trīs) līdz piedāvājuma iesniegšanas brīdim apstiprināto gada pārskatu dati (saskaņā ar likumu “Par grāmatvedību”). [↑](#footnote-ref-6)
7. Saskaņā ar Publisko iepirkumu likuma 63.panta trešo daļu apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Šā panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā. [↑](#footnote-ref-7)
8. Piedāvājuma kvalitātes vērtēšanas kritēriju atšifrējums atspoguļots atklāta konkursa nolikuma 8.pielikumā. [↑](#footnote-ref-8)